ประจำเดือนหนูขาดไป2อาทิตย์ แล้วยังมีอาการปวดท้องเหมือนจะเป็นประจำเดือน แต่มีแค่ตกขาว ปวดหลังค่ะ แต่ไม่มีอาการคลื่นใส้อาเจียน มีเวียนหัวบ้าง ซื้อที่ตรวจครรภ์มาตรวจแล้ว เมื่อ2วันก่อน ผลคือไม่ท้อง หนูมีอะไรกับแฟนแบบหลั่งนอกตลอดค่ะ จะมีโอกาสท้องไหมค่ะ หรือมีความผิดปกติที่ภายในค่ะ
สวัสดีค่ะ การที่ประจำเดือนขาดหายไป 2 สัปดาห์นั้น อาจเกิดได้จากหลายสาเหตุ เช่น1. การตั้งครรภ์ แต่หากได้ตรวจหาการตั้งครรภ์อย่างถูกต้องแล้ว ไม่พบว่ามีการตั้งครรภ์ ก็ไม่น่าใช่สาเหตุค่ะ2. มีความเครียด ทำงานหนัก ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นสำหรับอาการตกขาว ปวดหลัง ปวดท้อง อาจเป็นอาการก่อนการมีประจำเดือนมาก็ได้ค่ะ ดังนั้นแนะนำให้รอไปอีกซักระยะ แต่หากประจำเดือนยังคงไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ ค่ะ เช่น มีภาวะถุงน้ำจำนวนมากในรังไข่ มีพังผืดในมดลูก มีภาวะไทรอยด์ฮอร์โมนเป็นพิษ เป็นต้น